Matthias
Hölzer
Helge
Deller
Duncan
Haldane
Mike
McBride
04/06/2000
1.00.00
KDE
Kontrollkeskus
IRQ
katkestused
süsteemne info

# Kasutuses olevad IRQ liinid

See lehekülg näitab infot kasutuses olevate IRQ (Interrupt ReQuest - katkestuse soov) liinide ja seadmete, mis neid kasutavad, kohta.

IRQ on riistvaraline liin, mida kasutavad PC (ISA siini) seadmed nagu klaviatuurid, modemid, helikaartid jne. katkestuse signaalide saatmiseks protsessorile, ütlemaks, et seade on valmis andmete saatmiseks või vastu võtmiseks. Kahjuks on i386 arhitektuuriga arvutitel erinevate seadmete vahel jagamiseks ainult kuusteist IRQ liini (0-15).

Paljud riistvara probleemid on IRQ konfliktide tulemus kui kaks seadet üritavad kasutada sama IRQ liini või on tarkvara valesti konfigureeritud kasutama teist IRQ liini kui riistavara tegelikult kasutab.

Täpne kuvatav info sõltub süsteemist. Mõnede süsteemide puhul IRQ info näitamine pole veel võimalik.

Linux operatsioonisüsteemi korral loetakse see info failist `/proc/interrupts`, mis on võimalik ainult siis kui kernelisse on sisse kompileeritud `/proc` pseudo-failisüsteemi toetus.

Esimeses tulbas on IRQ number, teises tulbas alates viimasest arvuti käivitamisest vastu võetud katkestuste arv. Kolmandas tulbas on ära toodud katkestuse tüüp ning neljandas seda katkestust kasutama määratud seade.

Kasutaja ei saa sellel lehel ühtegi seadistust muuta.

## Autorid

Matthias Hölzer hoelzer@kde.org, Helge Deller helge.deller@ruhruni-bochum.de, Duncan Haldane duncan@kde.org,and Michael McBride mmcbride@ematic.com