# Kaj je KDE?

## Kaj je KDE?

KDE je omrežno pregledno sodobno namizno okolje za Unix delovne postaje. Napisala ga je mreža programskih inžinirjev s celega sveta, ki so privrženi razvoju proste programske opreme.

KDE poskuša zapolniti potrebo po preprosto uporabljivem namizju za Unix delovne postaje, podobnemu namiznim okoljem, ki jih najdemo pod MacOS ali Win 95/NT. Menimo, da je opracijski sistem Unix najboljši danes dosegljivi opracijski sistem. V resnici je bil Unix dolga leta nezamenljiva možna izbira profesionalca v informacijski tehnologiji. Če gre za stabilnost, skalabilnost in odprtost, potem ni tekmeca Unixu. Vendar pa je pomanjkanje sodobnega, za uporabo preprostega namizja za Unix preprečilo le temu, da bi našel pot na namizje tipičnega uporabnika računalnika v pisarni in doma. Unix obvladuje strežniški trg in je priljubljena računalniška platforma za profesionalce in znanstvenike. Brez Unixa ne bi bilo interneta. Vendar pa Unix ni naslavljal potreb povprečnega uporabnika računalnika. To dejstvo je posebno nesrečno, saj je kar nekaj različic Unixa (Linux, FreeBSD, NetBSD, itd.) prosto dosegljivih na internetu. Vse so izvrstne kakovosti in stabilnosti.

## KDE - namizno okolje

S KDE sedaj tudi za Unix obstaja sodobno, za uporabo preprosto namizno okolje. Skupaj s prosto implementacijo Unixa sestavlja KDE v celoti prosto in odprto računalniško platformo, za vsakega dosegljivo brez plačila vključno z izvorno kodo, ki jo lahko vsakdo prilagodi. Medtem, ko vedno obstaja prostor za izboljšave, verjamemo, da smo prispevali uporabno alternativo nekaterim bolj razširjenim in komercialnim kombinacijam opracijski sistem/namizje ki so dosegljive danes. Upamo, da bo kombinacija Unix/KDE končno prinesla odprto, zanesljivo, stabilno in monopola prosto računalništvo povprečnemu uporabniku, kar so znanstveniki in računalniški profesionalci širom sveta uživali že leta.

## KDE - razvojno ogrodje programov

Pisanje programov pod Unix/X11 je bil zelo mukotrpen in delovno intenziven proces. KDE priznava dejstvo, da je računalniška platforma dobra le toliko kot je prvovrstnih programov, ki so dosegljivi uporabnikom te določene platforme. V upoštevanju teh okoliščin je KDE projekt razvil izvrsten sestavljen programski okvir, vključujoč zadnje dosežke v tehnologiji in se s tem postavil v neposredno tekmo s tako popularnimi razvojnimi ogrodji kot je na primer Microsoftova MFC/COM/ActiveX tehnologija. KDE-jeva KOM/OpenParts sestavljena dokumentna tehnologija omogoča razvijalcem hitro ustvarjanje prvovrstnih programov z implementirano zadnjo tehnologijo. KOM/OpenParts tehnologija je zasnovana na odprtih industrijskih standardih kot je CORBA 2.0.

## KDE - zbirka pisarniških programov

V tem trenutku KDE razvija pisarniški paket osnovan na KDE-jevi KOM/OpenParts tehnologiji, ki ga sestavlja preglednica, predstavitveni program, organizator, poštni in novičarski odjemalec ter še več. Medtem ko so nekateri od teh programov še vedno v alfa razvoju, se drugi hitro približujejo izdaji. KPresenter, KDE-jev predstavitveni program je bil uspešno uporabljen na 5. mednarodnem kongresu Linuxa v Koelnu (Nemčija), kjer je skrbel za predstavitve.

Radi bi vas povabili, da izveste več o KDE.