# Uporabniški priročnik za KDE sistem pomoči

## KDE sistem pomoči

KDE sistem pomoči je načrtovan tako, da olajša dostop do običajnih UNIX-ovih sistemov pomoči (man in info), kot tudi prirojene KDE dokumentacije (HTML).

## Priklic KDE pomoči

Sistem pomoči poženete z uporabo URL za prikaz datoteke, npr.:

    kdehelp file:/usr/local/src/qt/html/index.html

Dodana sta bila URL-ja za info in man, npr.

    kdehelp info:"(gcc)G++ and GCC"
    kdehelp man:strcpy

Če ni bil podan parameter ukazne vrstice je prikazan indeks (trenutno ima le povezave v info in man imenike, vendar bo v prihodnosti mogoče imel povezave do pomoči nameščenih KDE programov).

Alternativno sta lahko datoteka ali URL odprta z uporabo menija ali povlečena iz KDE-jevega upravljalnika datotek - kfm.

## Navigacija po pomoči

Po sistemu pomoči se lahko gibljete s klikanjem na povezave v dokumentih in uporabo možnosti v menuju Pojdi in orodjarni.

### Vsebina

Če je sistem pomoči pognan brez začetne lokacije v ukazni vrstici je prikazana vsebina pomoči. Prvi razdelek vsebuje splošne informacije o KDE projektu. Drugi razdelek se ukvarja s specifično dokumentacijo programov/ukazov.

Programska in sistemska dokumentacija je razdeljena na tri razdelke:

Kazalo pomoči KDE programov

  Naravna dokumentacija KDE programov. Vsi KDE programi imajo dokumentacijo spisano kot DocBook, nato pa pretvorjeno v HTML. Ta razdelek vsebuje vse KDE programe s kratkim opisom in povezavo do celotne dokumentacije programa.

Sistemske strani man

  Unixove strani man so tradicionalni format sprotne pomoči za sisteme Unix. Večina programov v vašem sistemu ima man strani. Dodatno obstajajo strani man še za programske funkcije in datotečne formate.

Sistemski info imenik

  TeXinfo dokumentacijo uporabljajo mnogi GNU programi vključno z gcc (C/C++ prevajalnik), emacsom in mnogimi drugimi.

V vsakem trenutku se lahko vrnete v Vsebino z izbiro Contents iz menuja Goto ali orodne vrstice.

### Nazaj in Naprej

To so ukazi zgodovine. Nazaj vas premakne nazaj na prejšnjo stran, medtem ko vas Naprej premakne na naslednjo stran, ki ste jo obiskali. Seznam zgodovine je tenutno globok 50 lokacij, čeprav bo to v prihodnjih izdajah verjetno nastavljivo.

### Prejšnji, Naslednji, Gor, Vrh

Te ukaze boste prepoznali, če ste prej že uporabljali info. Info dokumenti so urejeni hierarhično, z vsako stranjo imenovano vozlišče. Vsi info dokumenti imajo vrhnje (Top) vozlišče, to je prvo stran. Na vrhnje vozlišče se lahko vrnete s pritiskom na gumb 'Vrh'.

Prejšnji & Naslednji se uporabljata za gibanje na prejšnjo/naslednjo stran na trenutni hierarhični stopnji.

Klik na na izbiro v menuju znotraj dokumenta vas premakne na nižjo stopnjo v hierarhiji. Navzgor po hierarhiji se lahko premikate s pritiskom Gor.

Man se obravnava podobno kot info, z razdelkom index kot vrhnjim vozliščem in vsako man stranjo na ravni nižje.

## Iskanje

Strani man lahko preiščete za nizi z izbiro Išči iz menuja Datoteka. Ko je izbrana se pojavi iskalna stran in vas vpraša za iskani niz. Izberete lahko iskanje v treh sistemih pomoči: KDE, man in info.

Pritisk na Submit Search prikaže seznam zadetkov v vsaki kategoriji, ki jo izberete. KDE zadetki so urejeni po od najboljšega dalje. Man zadetki so urejeni, kot poroča ukaz apropos.

Iskanje info dokumentov še ni bilo izvedeno.