Mike
McBride
01/06/2000
1.00.00
KDE
Kontrollkeskus
hiir

# Hiir

See moodul võimaldab sul seadistada sinu ostusseadet. Osutusseadmeks võib olla hiir, juhtkuul, puutetundlik plaat või mõni muu riistvara, mis täidab sarnast funktsiooni.

## Kasutamine

### Kursori kiirendus

See valik võimaldab sul muuta vahemaa, mille läbib kursor ekraanil, ja füüsilise seadme (hiir, juhtkuul vms.) suhtelise liikumise vahelist suhet.

Mida kõrgem on kiirenduse väärtus, seda suurema vahemaa läbib kursor ekraanil füüsilise seadme sama liikumise juures.

Enamuste süsteemide jaoks on kordaja optimaalne väärtus '1x' ja '3x' vahel. Kordaja suurendamine üle väärtuse 3 võib muuta hiire kursori raskesti kontrollitavaks.

### Lohistamise lävi

Lävi on väiksem tee, mille peab kursor ekraanil läbima, enne kui kiirendus effekti omama hakkab. Kui liikumine on väiksem kui lävi, liigub kursor nii nagu kiirendus oleks seatud 1x peale.

Niisiis, kui sa teed füüsilise seadmega väikseid liigutusi, ei rakendata üldse kiirendust andes sulle suurema kontrolli hiire kursori üle. Füüsilise seadme suuremate liikumiste puhul saad sa liigutada kursorit kiirelt ekraani erinevate piirkondade vahel.

Läve väärtust võid seada kas liuguri nuppu lohistades või klikkides liugurist vasakul asuvatel spinneri nooltel.

Tavaliselt on nii, et mida kõrgem on Kursori kiirendus väärtus, seda kõrgemaks tuleb seada Lohistamise lävi väärtus. Näiteks kui Lohistamise lävi väärtus '4 pikselit' võib olla optimaalne Kursori kiirenduse '2x' puhul, siis '3x' kiirenduse puhul on läve väärtus '10 pikselit' kindlasti parem.

### Nuppude asetus

Kui sa oled vasakukäeline, siis võid sa eelistada hiire vasaku ja parema klahvi funktsioonide vahetamist valides siin 'vasakukäelise' hiire. Kui su hiirel on rohkem kui kaks nuppu, mõjutab see valik ainult hiire paremat ja vasakut klahvi. Kui su hiirel on näiteks kolm nuppu, ei mõjuta see valik keskmise nupu tööd.

### Üksik klikk aktiveerib/avab

Selle valiku aktiveerimine võimaldub sul valida ja aktiveerida ikoone osutamisseadme vasaku nupu üksiku klikiga. Selline käitumine on sama, mida sa ootad kui klikid viitadel enamustes veebilehitsejates. Kui sa eelistad, et valimine toimuks üksiku klikiga ning avamine topeltklikiga, ära aktviveeri seda valikut.

### Vali automaatselt ikoonid

Kui sa valid selle, seatakse ikoon automaatselt valituks kui hiirekursor sellel peatub. See võib olla kasulik kui üksik klikk aktiveerib ikooni ning sa soovid ainult valimist ilma aktiveerimiseta.

Ikkagi on sul võimalus valida ikooni või faili ilma teda avamata. isegi siis kui Üksik klikk avab on sisse lülitatud. Seda on võimalik teha hoides klikkimise ajal all Ctrl klahvi või lohistades kasti ümber ikooni(de) või faili(de), mida sa valida soovid.

Kui ikoonide automaatne valimine on sisse lülitatud, võimaldab liugur sul valida aja kui kaua peab kursor ikoonil seisma, et see muutuks valituks.

### Kursori kuju muutumine

Kui see valik on sisse lülitatud, muudetakse kursori kuju kui see asub ikoonil.

Enamustes olukordades peaks see olema sisse lülitatud. See annab sulle rohkem visuaalset tagasisidet ning lisaks ütleb, et kui sa klikid sellel kohal siis toimub midagi.

## Author

KDE kontrollkeskuse manuaali selle sektsiooni on kirjutanud Ellis Whitehead ewhitehe@uni-freiburg.de